text: Sydjyske fængselsbetjente får for lidt efteruddannelse
  18 juli 2011 kl. 08.16
  Trods mere vold i fængslerne er der kun afsat 320 kr. årligt til efteruddannelse pr. fængselsbetjent i Sydjylland.
  Ifølge fagbladet Fængselsfunktionæren der afsat 78.000 kr. til efteruddannelse af de 244 ansatte ved arresthusene i Sydjylland og på Fyn.
  Det rækker til et kursus i konflikthåndtering hvert 7 år.
  - Håbløst, mener SF´s retsordfører Karina Lorentzen. 
  - Vi står med en faggruppe, som i den grad har behov for efteruddannelse: Fængselsbetjente har nok har den ubetinget laveste førtidspensionsalder i Danmark og må til daglig leve med stigende vold og stadigt flere bag tremmer ? og hvis de ikke skal slides op, må vi ruste dem uddannelsesmæssigt til udfordringerne, siger Karina Lorentzen.
  Hun vil - når Kriminalforsorgens økonomi skal forhandles i efteråret - arbejde på at få mere efteruddannelse til betjentene.
  